[{"text_idx": "#000001", "text": "Je mia bedau\u0306ro mi devas konstati, ke mi jam vivis tiom longe por observi debaton en la lando, kie mi vivas, pri la legindeco de literaturaj klasikuloj. Postmodernaj nanoj \u201csur la s\u0302ultroj de gigantoj\u201d vere c\u0302irpas pri la temo, c\u0302u vere endas au\u0306 ec\u0302 indas legi la klasikulojn... Kion diri, anstatau\u0306 gapi en plena miro?"}, {"text_idx": "#000002", "text": "Kun tiu senutila debato en fres\u0302a memoro, mi prenis la eldonon de Mirikoj de Giovanni Pascoli en la traduko de Nicolino Rossi. Giovanni Pascoli estas preskau\u0306 komplete nekonata en lingvoj, kiujn mi pli-malpli kapablas legi. Do des pli bone, ke ni almenau\u0306 en Esperanto havas belan eldonon de lia c\u0302efverko."}, {"text_idx": "#000003", "text": "La libro komencig\u0302as per tre (fakte: tro) konciza enkonduko pri la vivo kaj la poezio de Pascoli. Rossi referencas al eseo de Pascoli mem: \u201cLa poezio estas jam en la aj\u0302oj, sufic\u0302as g\u0302in eltrovi; kaj inter la poeziaj aj\u0302oj, krom la belaj simplaj de la naturo, enestas ankau\u0306 la sento kaj la kontentig\u0302o pri la propraj\u0302o, ec\u0302 se limigita\u201d. Do bone, sed mi estus preferinta prezenton en iom malpli kompakta lingvo por tiom malofta verkisto."}, {"text_idx": "#000005", "text": "Kiam Pascoli estis 11-jara, la familion trafis katastrofo. La patro reveninte \u201cla neston\u201d estis murdita."}, {"text_idx": "#000008", "text": "La perdoj dau\u0306ris, arig\u0302is. En la sekvo de kelkaj jaroj mortis ankau\u0306 la patrino, du fratoj kaj unu fratino. \u201cLa nesto\u201d farig\u0302is s\u0302losilvorto por Pascoli, simbolo por la perdita familia harmonio, kion li klopodis rekrei, sed la antau\u0306a idilio spite al c\u0302iuj klopodoj estas perdita."}, {"text_idx": "#000013", "text": "Tiel Pascoli estas unu el la grandaj melankoliaj poetoj de la itala literaturo. La libro estas tre bonvena aldono al nia parnaso."}, {"text_idx": "#000015", "text": "Densa lingvaj\u0302o, ankau\u0306 en la traduko. Mi jen kaj jen prenis la italan originalon por konstati, c\u0302u Rossi vere transponis al la Esperanta prozodio la apartecon de la poezio de Pascoli. Tiu leganto diras, ke li sukcesis."}, {"text_idx": "#000017", "text": "La libro estas rekomendata al c\u0302iuj seriozaj interesatoj de la monda literaturo."}, {"text_idx": "#000020", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000022", "text": "Musklaku la kovrilon por legi pliajn informojn."}]